  Майя Бывальцева 2022-тӥ арын Удмуртиысь 1 номеро элькун эмъюрт бордын Нылпи ваён тазалыкъя центр кылдытозы. Со арлы быдэ 10 сюрс 500 пала быдэ вуымтэ нылъёсты но нылмуртъёсты чакланы луонлык сётоз, со пӧлын кышкытлыко группае пырисьёсты. Со сярысь улосвылысь тазалыкез утёнъя министерстволэн пресс-службаез ивортӥз. 1 номеро элькун эмъюрт сяна, ӵектосэ Ижысь 6, 8, 9 номеро эмъяськонниос, Глазовысь ёроскуспо эмъяськонни, Сарапулысь кар эмъяськонни, нылпиослы элькун эмъяськонни, вакцинопрофилактикая центр пыриськозы. Удмуртиысь тазалыкез утёнъя министерствоысь валтӥсь внештатной педиатр Наталья Ермолаева верамъя, сыӵе центр кӧня ке лэчыт ужпумъёсты сэрттыны-пертчыны юрттоз. Ми мерлык ласянь секыт улӥсь быдэ вуымтэ нылъёсты но егит нылкышноосты ялан эскерыны быгатомы. Сыӵе нылмуртъёс но нылкышноос эмчи доры шер ветло, инфекци кутыны но нуныкарлэн вечи интыяз пыктос потонлыы кышкытлык кылдэ. Соосты пыктосъёс кылдонлэсь утьыны быгатоз папилломавирусной инфекцилэсь вакцинаци, араз 24 сюрсозь адямилы прививка пуктыны чакламын Наталья Ермолаева, Удмуртиысь тазалыкез утёнъя министерствоысь валтӥсь внештатной педиатр Со сяна, нылъёс но нылмуртъёс гинекологъёслэсь, психологъёслэсь, репродуктологъёслэсь визь-кенеш басьтыны, тазалыксэс утьыны луонлыкъёс сярысь рос-просгес тодыны быгатозы. Эм ужасьёс сяна, центрлэн ужаз мер огазеяськон но волонтёръёс пыриськозы. Ватсалом, Удмуртиын секыт улӥсь семьяосысь но ворсам ужъюртъёсын улӥсь нылъёслы ВПЧ-лы (вирус папилломы человека) пумит прививка пуктылон ӵектос азьланьтӥське. 2021-тӥ арын 1 сюрс пала адями вакцинациез ортчиз, со понна коньдэтысь 10 миллион манет висъязы.  Тегъёс: Тазалык Ижкар Удмуртия тазалыкезутён нылкышноос  